Norges Vannski- og Wakeboard Forbund

Norges Vannski- og Wakeboard Forbund (NVWF), tidligere Norges Vannskiforbund, er særforbundet for vannskiidrett under Norges idrettsforbund og olympiske og paralympiske komité (NIF).

Forbundet ble stiftet i 1961, og har som visjon (vedtatt 2001) at: «gjennom nytenkning og endring ha hoved fokus på at vårt arbeid skal skape aktivitet. Forbundet skal i best mulig grad lytte til signaler fra brukerne, nemlig klubber, medlemmer og andre som ønsker å utøve sporten. Gjennom å skape aktivitet skal vannskisporten bidra til å spre glede og verdi for løpere, funksjonærer, tillitsvalgte, ansatte, samarbeidspartene og samfunnet ellers».

I 1976 ble forbundet tatt opp av NIF, og ble særforbund i 1984. Administrasjonen er på Idrettens Hus på Ullevaal Stadion i Oslo.

Forbundet organiserer idrettsgrenene: klassisk, barfot og wakeboard. Pr 2018 har forbundet en medlemsmasse på ca 2400 medlemmer fordelt på 20 klubber.

Nåværende president i forbundet er Lars Andreas Marthinsen (fungerende fra 4. november 2017, valgt på tinget 4. november 2017).
Tidligere presidenter har vært:
Heidi Marie Brenna  (valgt på tinget 5. februar 2012, trakk seg fra vervet 9. mai 2017)
Egil Furre (valgt på tinget 26. mars 2011, trakk seg fra vervet 4. januar 2012)
Nina Elisabeth Wold (valgt på tinget i 13. mars 2005 for 2 år, gjenvalgt på tinget 18. mars 2007 for 2 år, gjenvalgt på tinget 7.-8. mars 2009 for 2 år)
Stian Lilleberg (valgt på tinget 10.-11. mars 2001, gjenvalgt i 2004 for 1 år)
Hans Erik Utne

 Kilder 
Norges Vannski- og Wakeboard Forbund

 Eksterne lenker 
 Norges Vannski- og Wakeboard Forbund

Kategori:Vannski
Vannski
Kategori:Organisasjoner etablert i 1961
Kategori:1961 i Norge